|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ. 9505 Αθήνα, 22/11/2022

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας καταγγέλλει την εκδικητική απόλυση της συναδέλφου και προέδρου του Συλλόγου Εργαζομένων στην Ιδιωτική Εκπαίδευση Ν. Αττικής «Ο Βύρων», από το φροντιστήριο μέσης εκπαίδευσης όπου εργάζεται.

Η απαράδεκτη δικαιολογία πως απολύεται για «συνδικαλιστική δράση σε μαθητές» επειδή τους μίλησε για την επέτειο του Πολυτεχνείου και την αντίστοιχη αργία στην εκπαίδευση, αποτελεί απροκάλυπτη φίμωση της ελευθερίας έκφρασης των εκπαιδευτικών κατά την άσκηση του εκπαιδευτικούς τους έργου.

Το ΕΚΑ καταγγέλλει το αντιπαιδαγωγικό και αντιεκπαιδευτικό κλίμα που επικρατεί στο εν λόγω φροντιστήριο καθώς και το γενικότερο κλίμα εργασιακής ζούγκλας που επικρατεί στο χώρο της ιδιωτικής εκπαίδευσης, με τις 2μηνες και 3μηνες συμβάσεις, τις απλήρωτες υπερωρίες και τους μισθούς εξαθλίωσης.

Απαιτούμε την άμεση ανάκληση της απαράδεκτης απόλυσης της συναδέλφου και δηλώνουμε ότι βρισκόμαστε στο πλευρό κάθε εργαζόμενου που πλήττεται από την ανεξέλεγκτη δράση του εκάστοτε εργοδότη.

**Το Δ.Σ.**